钦定古今图书集成/明伦汇编/官常典/第173卷 > 《魏公谢封十郡加九锡书》同前
## 钦定古今图书集成/明伦汇编/官常典/第173卷 > 《魏公谢封十郡加九锡书》同前

臣蒙先帝厚恩，致位郎署，受性疲怠，意望毕足，非敢
希望高位，庶几显达。会董卓作乱，义当死难，故敢奋
身出命，摧锋率众，遂值千载之运，奉役日下。当二袁
炎沸侵侮之际，陛下与臣寒心同忧，顾瞻京师，进受
猛敌，常恐君臣俱陷虎口，诚不自意能全首领。赖祖
宗灵佑，丑类夷灭，得使微臣窃名其间。陛下加恩，授
“以上相封爵宠禄，丰大弘厚，生平之愿，实不望也。”口
与心计，幸且待罪，保持列侯，遗付子孙，自托圣世，永
无忧责。不意陛下乃发盛意，开国备锡，以贶愚臣。地
比齐鲁，礼同藩王，非臣无功，所宜膺据。归情上闻，不
蒙听许。严诏切至，诚使臣心。俯仰逼迫，伏自惟省，列
在大臣，命制王室，身非己有，岂敢自私，遂其愚意？亦
将黜退，令就初服。今奉疆土，备数藩翰，非敢远期，虑
有后世。至于父子，相誓终身，灰躯尽命，报塞厚恩。天
威在颜，悚惧受诏。